CELEX: C2007/297/81
Language: fi
Date: 2007-12-08 00:00:00
Title: Asia T-138/05: Yhteisöjen ensimmäisen oikeusasteen tuomioistuimen tuomio 23.10.2007 — Komissio v. Impetus (Välityslauseke — Puiteohjelmat tutkimusta ja teknologista kehittämistä koskevien toimien osalta — Yleishyödyllisiä telemaattisia sovellutuksia koskevat hankesopimukset — Se, että osa ilmoitetuista kuluista on perusteettomia ja sopimusmääräysten vastaisia — Maksettujen määrien palauttaminen)

8.12.2007   
            
            
               FI
            
            
               Euroopan unionin virallinen lehti
            
            
               C 297/40
            
         Yhteisöjen ensimmäisen oikeusasteen tuomioistuimen tuomio 23.10.2007 — Komissio v. Impetus
   (Asia T-138/05) (1)
   
   (Välityslauseke - Puiteohjelmat tutkimusta ja teknologista kehittämistä koskevien toimien osalta - Yleishyödyllisiä telemaattisia sovellutuksia koskevat hankesopimukset - Se, että osa ilmoitetuista kuluista on perusteettomia ja sopimusmääräysten vastaisia - Maksettujen määrien palauttaminen)
   (2007/C 297/81)
   Oikeudenkäyntikieli: kreikka
   Asianosaiset
   
      Kantaja: Euroopan yhteisöjen komissio (asiamies: D. Triantafyllou, avustajanaan asianajaja N. Kostikas)
   
      Vastaaja: Impetus Symvouloi Michanikoi — Kainotomia kai Technologia EPE (Ateena, Kreikka) (edustaja: asianajaja P. Miliarakis)
   Oikeudenkäynnin kohde
   EY 238 artiklan mukaisen välityslausekkeen perusteella esitetty vaatimus siitä, että Impetus Symvouloi Michanikoi — Kainotomia kai Technologia EPE velvoitetaan palauttamaan osa summista, jotka Euroopan yhteisö oli maksanut Invite-sopimuksen (Inland Navigation Telematics), viitenumero COP 493, ja Ausias-sopimuksen (Att in Urban Sites with Integration and Standardisation), viitenumero TR 1006, nojalla — kyseiset sopimukset tehtiin Euroopan yhteisön neljännestä puiteohjelmasta tutkimusta, teknologista kehittämistä ja esittelyä koskevien toimien osalta (1994-1998) 26.4.1994 tehdyn Euroopan parlamentin ja neuvoston päätöksen N:o 1110/94/EY (EYVL L 126, s. 1) yhteydessä — ja osa summista, jotka oli maksettu Artis-sopimuksen (Advanced Road Transport Informatics in Spain), viitenumero V 2034, nojalla — kyseinen sopimus tehtiin yhteisön puiteohjelmasta tutkimusta ja teknologista kehittämistä koskevien toimien osalta (1990–1994) 23.4.1990 tehdyn neuvoston päätöksen 90/221/Euraton, ETY (EYVL L 117, s. 28), yhteydessä.
   Tuomiolauselma
   
               1)
            
            
               Komission vaatimus siitä, että sille palautettaisiin 136 037,30 euroa Invite-sopimuksen (Inland Navigation Telematics), viitenumero COP 493, nojalla, hylätään.
            
         
               2)
            
            
               Impetus Symvouloi Michanikoi — Kainotomia kai Technologia EPE velvoitetaan Ausias-sopimuksen (Att in Urban Sites with Integration and Standardisation), viitenumero TR 1006, nojalla maksamaan komissiolle pääomaltaan 14 678,41 euron suuruinen summa, johon lisätään Espanjassa sovellettavan laillisen vuotuisen korkokannan mukaiset viivästyskorot 15.11.2002 alkaen aina velan täysimääräiseen suorittamiseen saakka.
            
         
               3)
            
            
               Impetus Symvouloi Michanikoi — Kainotomia kai Technologia velvoitetaan Artis-sopimuksen (Advanced Road Transport Informatics in Spain), viitenumero V 2043, nojalla maksamaan komissiolle pääomaltaan 9 230,77 euron suuruinen summa, johon lisätään Espanjassa sovellettavan laillisen vuotuisen korkokannan mukaiset viivästyskorot 29.1.2003 alkaen aina velan täysimääräiseen suorittamiseen saakka.
            
         
               4)
            
            
               Asianosaiset vastaavat omista oikeudenkäyntikuluistaan.
            
         
      (1)  EUVL C 182, 23.7.2005.